ໃນວັນທີ 18 ກໍລະກົດ 2018 ສະຫະພັນນັກຮົບເກົ່າເມືອງສີສັດຕະນາກ ໄດ້ຈັດກອງປະຊຸມສະຫຼຸບວຽກງານການເຄື່ອນໄຫວ 6 ເດືອນຕົ້ນປີ ແລະ ທິດທາງແຜນການ 6 ເດືອນທ້າຍປີ 2018 ຂຶ້ນຢູ່ທີ່ສຳນັກງານປົກຄອງເມືອງສີສັດຕະນາກ ໂດຍໃຫ້ກຽດເປັນປະທານ ທ່ານ ໂພຄຳ ໄຊຍະສອນ ເຈົ້າເມືອງສີສັດຕະນາກ, ທ່ານ ນາງ ມະນີວັນ ວົງພິລາ ປະທານສະຫະພັນນັກຮົບເກົ່າ ເມືອງສີສັດຕະນາກ ເຂົ້າຮ່ວມມີຄະນະພັກ, ຫົວໜ້າຫ້ອງການ, ເລຂາພັກບ້ານ, ນາຍບ້ານ ຈຳນວນ 92 ຄົນ, ຍິງ 38 ຄົນ.
ໃນວັນທີ 13 ກໍລະກົດ 2018 ຫ້ອງການກະສິກຳ-ປ່າໄມ້ ເມືອງສີສັດຕະນາກ ສົມທົບກັບອຳນາດການປົກຄອງບ້ານ ດອນກອຍ ໄດ້ຈັດພິທີປອຍປາແຫ່ງຊາດ 13 ກໍລະກົດ ຂື້ນທີ່ບ້ານດອນກອຍ ເມືອງສີສັດຕະນາກ ໂດຍໃຫ້ກຽດເປັນປະທານ ທ່ານ ບຸນເມກ ວິໄລແສງ ຮອງເຈົ້າເມືອງສີສັດຕະນາກ, ທ່ານ ຄຳແດງ ສຸທຳມະວົງ ຫົວໜ້າຫ້ອງການກະສິກຳ-ປ່າໄມ້ເມືອງ ພ້ອມດ້ວຍຫ້ອງການອ້ອມຂ້າງເມືອງ ແລະ ພໍ່ແມ່ປະຊາຊົນ.
ໃນວັນທີ 09 ກໍລະກົດ 2018 ນີ້ ທີ່ຫ້ອງປະຊຸມສຳນັກງານປົກຄອງເມືອງສີສັດຕະນາກ ຄະນະໂຄສະນາ-ອົບຮົມເມືອງໄດ້ຈັດປາຖະກະຖາ ເຜີຍແຜ່ເອກະສານ ເນື່ອງໃນໂອກາດວັນຄ້າຍວັນເກີດ ທ່ານປະທານສຸພານຸວົງ ຄົບຮອບ 109 ປີ (13/7/1909-13/7/2018) ເຂົ້າຮ່ວມມີຄະນະພັກ, ຫົວໜ້າຫ້ອງການ, ເລຂາພັກບ້ານ, ນາຍບ້ານ ແລະ ພະນັກງານອ້ອມຂ້າງ ເຂົ້າຮ່ວມຈຳນວນ 120ຄົນ, ຍິງ 40 ຄົນ ເຂົ້າຮ່ວມຮັບຟັງ. ໃຫ້ກຽດປາຖະກະຖາໃນຄັ້ງນີ້ໂດຍ ທ່ານ ເຂັມເພັດ ແພງດວງຈັນ ກຳມະການພັກນະຄອນຫລວງວຽງຈັນ ຫົວໜ້າຄະນະໂຄສະນາ-ອົບຮົມ ນະຄອນຫລວງວຽງຈັນ ແລະ ຈະໄດ້ລົງເລີກບາງບັນຫາ ເຊັ່ນ: ຊີວິດ ແລະ ການເຄື່ອນໄຫວ ຂອງປະທານສຸພານຸວົງ, ຜົນງານ, ຄຸນງາມຄວາມດີ ຂອງປະທານ ແລະ ການເປັນໃຈການ ໃນການເຕົ້າໂຮມຄວາມສາມັກຄີ.
ໃນວັນທີ 29 ມີຖຸນາ 2018 ເມືອງສີສັດຕະນາກໄດ້ເປີດກອງສະຫລຸບວຽກງານ ຫັນລົງກໍ່ສ້າງຮາກຖານ ຕິດພັນກັບວຽກງານ 3 ຫລຸດ 3 ເພີ່ມ ແລະ 3 ຂະບວນການ ຂອງເມືອງສີສັດຕະນາກ ໄລຍະ 6 ເດືອນຕົ້ນປີ 2018 ເຊິ່ງຈັດຂື້ນທີ່ຫ້ອງປະຊຸມສຳນັກງານປົກຄອງເມືອງສີາດຕະນາກ ພາຍໃຕ້ການເປັນປະທານຂອງທ່ານ ໂພຄຳ ໄຊຍະສອນ ກຳມະການພັກ ນະຄອນຫລວງວຽງຈັນ, ເລຂາພັກເມືອງ, ເຈົ້າເມືອງສີສັດຕະນາກ, ມີຄະນະປະຈຳພັກເມືອງ, ຄະນະພັກເມືອງ, ໂດຍເປັນກຽດເຂົ້າຮ່ວມຂອງທ່ານ ລາດຊະນີວົງ ອະມາຣາທິທາດາ ຄະນະປະຈໍາພັກ, ປະທານກວດກາພັກ, ຫົວໜ້າພະແນກກວດກາລັດ ແລະ ຕ້ານການສໍ້ລາດບັງຫລວງ ແລະ ເປັນຜູ້ຊີ້ນຳເມືອງສີສັດຕະນາກ ໄດ້ມີຫົວໜ້າຫ້ອງການອ້ອມຂ້າງ, ພະນັກງານກໍ່ສ້າງຮາກຖານຕາມວິຊາສະເພາະ ແລະ ນາຍບ້ານ 37 ທົ່ວເມືອງ.
ໃນວັນທີ 22 ມິຖຸນາ 2018 ຫ້ອງການຍຸຕິທຳ ເມືອງສີສັດຕະນາກ ໄດ້ຈັດພິທີປິດການຮຽນ-ການສອນ ກົດໝາຍຊັ້ນຕົ້ນ ຊຸດທີ VIII ຂອງເມືອງສີສັດຕະນາກ ຂື້ນຢູ່ທີ່ສະໂມສອນ ໂຮງຮຽນປະຖົມເກົ້າຍອດ ໂດຍໃຫ້ກຽດເຂົ້າຮ່ວມເປັນປະທານພິທີ ທ່ານ ບຸນຄຳ ວິຈິດລາສີ ຮອງເຈົ້າເມືອງສີສັດຕະນາກ ຜູ້ຊີນຳຂົງເຂດວຽກງານ ວັດທະນະທຳ-ສັງຄົມ, ພ້ອມດ້ວຍບຸກຄະລາກອນ ແລະ ແຂກທີ່ຖືກເຊີນ.
ໃນວັນທີ 20 ມິຖຸນາ 2018 ຄະນະບໍລິຫານງານຊາວໜຸ່ມ ປະຊາຊົນ ປະຕິວັດລາວ ເມືອງສີສັດຕະນາກ ໄດ້ຈັດກອງປະຊຸມພິທີມອບຮັບໃບຢັ້ງຢືນ (ມອບທຸງໄຊນຳໜ້າ 4 ບຸກ) ແລະ ຍ້ອງຍໍຂໍ້ແຂ່ງຂັນ 4 ບຸກ ເຊິ່ງຈັດຂື້ນທີ່ສະໂມສອນ ອົງການປົກຄອງບ້ານໂພນປ່າເປົ້າ ເມືອງສີສັດຕະນາກ ເຂົ້າຮ່ວມເປັນປະທານຂອງສະຫາຍ ນາງ ສຸມາລີ ທຳມະວົງສາ ວ່າການເລຂາຄະນະບໍລິຫານງານຊາວໜຸ່ມ ປະຊາຊົນ ປະຕິວັດລາວ ນະຄອນຫລວງວຽງຈັນ, ສະຫາຍ ວິໄລກອນ ສູນດາລາ ຄະນະປະຈຳພັກເມືອງ, ຫົວໜ້າຄະນະຈັດຕັ້ງເມືອງສີສັດຕະນາກ ຜູ້ຊີ້ນຳອົງການຈັດຕັ້ງມະຫາຊົນ, ແລະ ສະຫາຍ ຈັນສະໝອນ ແສງພະຈັນ ຄະນະພັກເມືອງ ຄະນະພັກເມືອງ, ຄະນະບໍລິຫານງານຊາວໜຸ່ມ ປະຊາຊົນ ປະຕິວັດລາວ ນະຄອນຫລວງວຽງຈັນ, ຄະນະບໍລິຫານງານຊາວໜຸ່ມ ປະຊາຊົນ ປະຕິວັດລາວ ເມືອງສີສັດຕະນາກ ພ້ອມດ້ວຍເລຂາຊາວໜຸ່ມປະຊາຊົນ ປະຕິວັດລາວ ຫ້ອງການອ້ອມຂ້າງເມືອງເຂົ້າຮ່ວມຢ່າງພ້ອມພຽງຮຽງໜ້າ.